刘子翚
望京谣
双銮北狩淹归毂，寂寞梁园春草绿。
犹传故老守孤城，官军不到黄河曲。
迟云楼橹已灰炉，更倚窗扉防箭镞。
招兵太半出群盗，绣{左衤右屈}蒙衣屡翻覆。
前宗后社力诛锄，白刃如霜挂人肉。
州桥灯火夜无光，夹道狐狸昼相逐。
往时汴泗绝行舟，市粜十千尘满斛。
衣冠避胡多在南，胡马却食江南粟。
谋臣武士力俱困，海角飘摇转黄屋。
盘庚五迁方择利，昆阳一战何当卜。
宁闻石豕乱中华，汉祚承天终必复。
夕烽明处望千门，孤臣祗欲知声哭。